מרקו רויס

מרקו רויס (בגרמנית: Marco Reus; נולד ב-31 במאי 1989 בדורטמונד שבמערב גרמניה) הוא כדורגלן גרמני שמשחק בלוס אנג'לס גלאקסי בעמדות הקיצוני והקשר ההתקפי. ב-2012 נבחר רויס ככדורגלן השנה בגרמניה כאשר שיחק בבורוסיה מנשנגלדבך, וזכה שוב בתואר זה בשנת 2019, הפעם במדי בורוסיה דורטמונד. מרקו רויס החל את הקריירה שלו בשנת 1994 כאשר הצטרף לקבוצה המקומית בעיר הולדתו, פ.ט.ס.וו דורטמונד. לאחר שנתיים שם, הצטרף רויס למחלקת הנוער של בורוסיה דורטמונד. הוא שיחק בבורוסיה במשך 10 שנים, עד שהצטרף בשנת 2006 לקבוצת הנוער של רוט וייס אהלן. כבר בשנתו הראשונה במועדון, רויס שיחק במדי קבוצת המשנה של המועדון וכבש שני שערים בשני משחקיו הראשונים בה. שנה לאחר מכן הוא החל לשחק בקבוצה הבוגרת של המועדון, ועזר לו לעלות לבונדסליגה השנייה. בעונת 2008/09 שיחק רויס 27 משחקים במדי הקבוצה הבוגרת וכבש 4 שערים, וב-25 במאי 2009 חתם רויס על חוזה לארבע שנים עם קבוצה הבונדסליגה בורוסיה מנשנגלדבך. ב-28 באוגוסט 2009 כבש רויס את שער הבונדסליגה הראשון שלו נגד מיינץ 05. רויס החל את עונת 2011/12 בצורה טובה, עם 7 שערים ב-12 משחקים, וסיים אותה בסך הכל עם 18 שערי ליגה. הוא הוביל את קבוצתו לעבר המקום הרביעי בליגה באותה העונה. ב-4 בינואר 2012 רכשה בורוסיה דורטמונד את כרטיס השחקן של רויס ב-17.5 מיליון אירו, וכך הפך רויס להעברה השנייה היקרה ביותר בתולדות המועדון. רויס חתם על חוזה עד יולי 2017. בסיום אותה עונה נבחר לשחקן השנה בגרמניה. בפברואר 2015 חתם על חוזה חדש בבורוסיה דורטמונד עד 2019. במאי 2017 זכה רויס בגביע הגרמני עם דורטמונד, לאחר ניצחון 1–2 בגמר על איינטרכט פרנקפורט. רויס אמנם נפצע והוחלף במחצית משחק זה, אך זו הייתה זכייתו הראשונה בתואר גדול כלשהו בקריירה. ב-26 בספטמבר 2018 מרקו רויס הגיע ל-100 שערים בליגה הגרמנית. לאחר שכבש צמד בניצחון קבוצתו 0–7 על נירנברג. ב-30.6.2024 יהפוך רויס לשחקן חופשי לאחר הסכם עם בורוסיה דורטמונד, רויס יעזוב את המועדון לאחר 12 שנים. ב-15 באוגוסט 2024 חתם רויס בלוס אנג'לס גלאקסי לשנתיים וחצי. רויס זומן לראשונה לנבחרת גרמניה עד גיל 21 באוגוסט 2009 למשחק ידידות נגד נבחרת טורקיה עד גיל 21. ב-6 במאי 2010 זומן לראשונה רויס למשחק ידידות נגד נבחרת מלטה שהתקיים ב-14 במאי 2010, אך ב-11 במאי הוא נופה מהסגל בעקבות פציעה ברגל שהתרחשה במהלך המשחק האחרון של העונה נגד באייר לברקוזן. ב-7 באוקטובר 2011 ערך רויס את הופעת הבכורה שלו נגד נבחרת טורקיה. ב-26 במאי 2012 כבש רויס את שער הבכורה שלו בנבחרת במשחק ידידות נגד שווייץ. ב-22 ביוני 2012 הבקיע את שערו הראשון במדי גרמניה בטורניר בינלאומי, כאשר הבקיע את שערה הרביעי של נבחרתו בניצחונה על נבחרת יוון ברבע גמר יורו 2012. רויס זומן לסגל גרמניה למונדיאל 2014, אך ב-6 ביוני, פחות משבוע לפתיחת המונדיאל, נפצע בקרסול במהלך משחק הכנה נגד ארמניה ובעקבות כך לא שיחק במונדיאל, אותו סיימה נבחרתו כאלופת העולם. רויס זומן לסגל גרמניה למונדיאל 2018. בתאריך 23 ביוני 2018 כבש את השער הראשון לטובת גרמניה, שהיה העשירי שלו במדי הנבחרת, ובישל את השני לטוני קרוס בניצחון 1–2 על נבחרת שוודיה בשלב הבתים. עם זאת, רויס וגרמניה הפסידו את המשחקים מול נבחרות מקסיקו ודרום קוריאה, והודחו כבר בתום שלב הבתים. רויס מופיע על עטיפת המשחק FIFA 17 שיצא בספטמבר 2016. ב-2015 החל בקשר זוגי עם הדוגמנית סקרלט גארטמן. במרץ 2019 נולדה בתם הראשונה. בורוסיה דורטמונד הגביע הגרמני: 2016/17, 2020/21 הסופר קאפ הגרמני: 2013 ,2019 תארים אישיים כדורגלן השנה בגרמניה: 2012, 2019 כדורגלן העונה בבונדסליגה: 2011/12, 2013/14, 2018/19 נבחרת העונה בבונדסליגה: 2011/12, 2012/13, 2013/14, 2014/15, 2015/16, 2018/19 פריצת העונה בבונדסליגה: 2011/12 נבחרת השנה של אופ"א: 2013 נבחרת העונה של ליגת האלופות: 2013/14 מלך הבישולים של הבונדסליגה: 2013/14 (13 בישולים) שחקן העונה של בורוסיה דורטמונד: 2013/14 שער החודש בגרמניה: ינואר 2012, יוני 2012, ספטמבר 2012 שחקן החודש בבונדסליגה: ספטמבר 2018, נובמבר 2018, דצמבר 2018 שער החודש בבונדסליגה: מאי 2024 מדיה וקבצים בנושא מרקו רויס בוויקישיתוף אתר האינטרנט הרשמי של מרקו רויס (בגרמנית ובאנגלית) מרקו רויס, ברשת החברתית פייסבוק מרקו רויס, ברשת החברתית אקס (טוויטר) מרקו רויס, ברשת החברתית אינסטגרם מרקו רויס, באתר Transfermarkt מרקו רויס, באתר Fussballdaten.de (בגרמנית) מרקו רויס, באתר Soccerway מרקו רויס, באתר BDFutbol מרקו רויס, באתר WorldFootball.net מרקו רויס, באתר National Football Teams מרקו רויס, באתר FootballDatabase.eu מרקו רויס, באתר ESPN רשמית: מרקו רויס ישאר בדורטמונד עד 2019, באתר ערוץ הספורט, 10 בפברואר 2015 גרמניה: מרקו רויס מחוץ למונדיאל, באתר ynet, 7 ביוני 2014